CELEX: 32006D0329
Language: lv
Date: 2006-02-20 00:00:00
Title: 2006/329/EK: Komisijas Lēmums ( 2006. gada 20. februāris ) par anketu, kas jāizmanto, ziņojot par to, kā tiek ieviesta Direktīva 2000/76/EK par atkritumu sadedzināšanu  (izziņots ar dokumenta numuru K(2006) 438)   (Dokuments attiecas uz EEZ)

6.5.2006   
            
            
               LV
            
            
               Eiropas Savienības Oficiālais Vēstnesis
            
            
               L 121/38
            
         
      KOMISIJAS LĒMUMS
   
   (2006. gada 20. februāris)
   par anketu, kas jāizmanto, ziņojot par to, kā tiek ieviesta Direktīva 2000/76/EK par atkritumu sadedzināšanu
   (izziņots ar dokumenta numuru K(2006) 438)
   (Dokuments attiecas uz EEZ)
   (2006/329/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   Eiropas Parlamenta un Padomes 2000. gada 4. decembra Direktīvu 2000/76/EK,par atkritumu sadedzināšanu (1) un jo īpaši tās 15. pantu,
   tā kā:
   
               (1)
            
            
               Dalībvalstīm vajadzēja ieviest Direktīvu 2000/76/EK līdz 2002. gada 28. decembrim un tām būs jāziņo par tās ieviešanu saskaņā ar anketu, ko izstrādās Komisija.
            
         
               (2)
            
            
               Šīs anketas vispārējais mērķis ir atbilstīgi dalībvalstu atbildēm apkopot informāciju par Direktīvas 2000/76/EC ieviešanu un noteikt, kāda ir dalībvalstu pieeja noteikumiem par sadedzināšanas un līdzsadedzināšanas iekārtām.
            
         
               (3)
            
            
               Ziņošanas periodam ir jāaptver pirmie trīs pilnie gadi no 2002. gada 28. decembra un tas jānosaka, ņemot vērā ziņošanas prasības, kas ietvertas Direktīvā 94/67/EK un 96/61/EK. Ņemot vērā, ka Direktīva 2000/76/EK, sākot no 2005. gada 28. decembra, pilnībā attiecas uz visām esošajām iekārtām, un tā kā lielākā daļa iekārtu, ko lieto ES, pieder esošo iekārtu grupai, un ka Direktīva 94/67/EK ar 2005. gada 28. decembri ir atcelta, ziņošana saskaņā ar Direktīvu 96/61/EK aptver laikposmu no 2006.–2008. gadam ieskaitot, visatbilstošākais pirmais pilnais ziņošanas periods ir no 2006. gada 1. janvāra līdz 2008. gada 31. decembrim.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi Komiteja, kura izveidota saskaņā ar Padomes Direktīvas 91/692/EEK 6. pantu (2),
            
         IR PIEŅĒMUSI ŠO LĒMUMU.
   1. pants
   1.   Dalībvalstis izmanto pielikumā sniegto anketu, lai ziņotu par Direktīvas 2000/76/EK īstenošanu saskaņā ar tās 15. pantu.
   2.   Pirmais ziņojums aptver trīs gadus, sākot no 2006. gada 1. janvāra, un to nosūta Komisijai vēlākais līdz 2009. gada 30. septembrim.
   2. pants
   Šis lēmums ir adresēts dalībvalstīm.
   
      Briselē, 2006. gada 20. februārī
      
         
            Komisijas vārdā —
         
         
            Komisijas loceklis
         
         Stavros DIMAS
         
      
   
   
      (1)  OV L 332, 28.12.2000., 91. lpp.
   
      (2)  OV L 377, 31.12.1991., 48. lpp.
   
      PIELIKUMS
      par anketu, kas jāizmanto, ziņojot par to, kā tiek ieviesta Direktīva 2000/76/EK par atkritumu sadedzināšanu
      
         Lūdzu, ievērojiet: lai identificētu informāciju, kas jau ir iesniegta Komisijai, lūdzu, sniedziet atsauces.
      DIREKTĪVAS ĪSTENOŠANA
      
                  2. panta 1. punkts
               
               
                  
                              1.
                           
                           
                              Cik sadedzināšanas iekārtas un cik līdzsadedzināšanas iekārtas jūsu valstī ietilpst Direktīvas 2000/76/EK darbības jomā?
                           
                        
            
                  3. pants
               
               
                  
                              2.
                           
                           
                              Lūdzu aprakstiet problēmas ar 3. pantā dotajām definīcijām, kas novērotas transponējot un īstenojot Direktīvu?
                           
                        
            
                  4. panta 1. punkts
               
               
                  
                              3.
                           
                           
                              Cik daudz atļauju ir izsniegts saskaņā ar 4. panta 1. punktu:
                              
                                          (a)
                                       
                                       
                                          jaunām sadedzināšanas iekārtām;
                                       
                                    
                                          (b)
                                       
                                       
                                          esošajām sadedzināšanas iekārtām;
                                       
                                    
                                          (c)
                                       
                                       
                                          jaunām līdzsadedzināšanas iekārtām;
                                       
                                    
                                          (d)
                                       
                                       
                                          esošām līdzsadedzināšanas iekārtām;
                                       
                                    
                                 Piezīme: “esošās” iekārtas ir tās, kas definētas 3. panta 6. punktā. “Jaunas” iekārtas ir visas pārējās iekārtas.
                           
                        
                              4.
                           
                           
                              Vai kāda pārvietojamā iekārta ir saņēmusi atļauju saskaņā ar šo direktīvu?
                           
                        
                              5.
                           
                           
                              Cik daudzām sadedzināšanas iekārtām un cik daudzām līdzsadedzināšanas iekārtām ir vēl jāsaņem atļaujas saskaņā ar 4. panta 1. punktu?
                           
                        
            
                  4. panta 4. punkts
               
               
                  
                              6.
                           
                           
                              Ja šāda informācija ir pieejama, norādiet kopīgo atļauto atkritumu caurlaides spēju:
                              
                                          (a)
                                       
                                       
                                          jaunām sadedzināšanas iekārtām;
                                       
                                    
                                          (b)
                                       
                                       
                                          esošajām sadedzināšanas iekārtām;
                                       
                                    
                                          (c)
                                       
                                       
                                          jaunām līdzsadedzināšanas iekārtām; kā arī
                                       
                                    
                                          (d)
                                       
                                       
                                          esošajām līdzsadedzināšanas iekārtām.
                                       
                                    
                        
                              7.
                           
                           
                              Kādas atkritumu kategorijas (kā tas noteikts Eiropas Atkritumu katalogā, ja iespējams) līdzsadedzina cementa iekārtās?
                           
                        
                              8.
                           
                           
                              Kādas atkritumu kategorijas (kā tas noteikts Eiropas Atkritumu katalogā, ja iespējams) līdzsadedzina:
                              
                                          (a)
                                       
                                       
                                          citās sadedzināšanas iekārtās, kas nav cementa iekārtas (piemēram, elektrostacijās); un,
                                       
                                    
                                          (b)
                                       
                                       
                                          rūpniecības nozares, kas nav ietvertas II pielikuma 1. daļā vai II pielikuma 2. daļā, līdzsadedzina atkritumus?
                                       
                                    
                        
                              9.
                           
                           
                              Ja šāda informācija ir pieejama, lūdzu, norādiet atkritumu apjomu, ko var sadedzināt šajās iekārtās.
                           
                        
            
                  4. panta 5. punkts
               
               
                  
                              10.
                           
                           
                              Kādi noteikumi ir izveidoti atļauju piešķiršanas procedūrā:
                              
                                          (a)
                                       
                                       
                                          nosakot to bīstamo atkritumu daudzumu un kategorijas, kurus var apstrādāt;
                                       
                                    
                                          (b)
                                       
                                       
                                          minimālās un maksimālās apstrādāšanai paredzēto bīstamo atkritumu plūsmas;
                                       
                                    
                                          (c)
                                       
                                       
                                          atļauto bīstamo atkritumu siltumietilpības apjoms un ierobežojumi attiecībā uz piesārņojošas vielas koncentrāciju, piemēram, PHB, pentahlorfenols, hlors, fluors, sērs, smagie metāli?
                                       
                                    
                        
            
                  5. panta 4. punkts
               
               
                  
                              11.
                           
                           
                              Kurus atkritumus uzskata par “nepiemērotiem” reprezentatīvu paraugu ņemšanai?
                           
                        
            
                  6. panta 4. punkts
               
               
                  
                              12.
                           
                           
                              Attiecībā uz dūmvadu gāzes ekspozīcijas laiku un temperatūru, kā tas noteikts 6. panta 1. punktā:
                              
                                          (a)
                                       
                                       
                                          Vai ir piešķirti izņēmumi no ekspluatācijas noteikumiem saskaņā ar 6. panta 4. punktu? (Jā/Nē)
                                       
                                    
                                          (b)
                                       
                                       
                                          Ja atbilde ir “jā”, cik daudz izņēmumu ir piešķirts?
                                       
                                    
                                          (c)
                                       
                                       
                                          Ja šāda informācija ir pieejama, lūdzu, aprakstiet pamatojumu izņēmuma piešķiršanai katrā gadījumā, ietverot:
                                          
                                                      (i)
                                                   
                                                   
                                                      sadedzināšanas vai līdzsadedzināšanas iekārtas jaudu;
                                                   
                                                
                                                      (ii)
                                                   
                                                   
                                                      sadedzināšanas vai līdzsadedzināšanas iekārtas aptuveno vecumu un norādot, vai tā ir “esoša” iekārta atbilstīgi 3. panta 6. punktam vai jauna iekārta;
                                                   
                                                
                                                      (iii)
                                                   
                                                   
                                                      sadedzināmo atkritumu veidu;
                                                   
                                                
                                                      (iv)
                                                   
                                                   
                                                      kā prasība, lai nodrošinātu, ka atliekvielu un organiskā piesārņojuma saturs šajās atliekvielās nepārsniedz daudzumu, kas sagaidāms no iekārtas, attiecībā uz kuru nav piešķirts izņēmums;
                                                   
                                                
                                                      (v)
                                                   
                                                   
                                                      ekspluatācijas noteikumus, kas aprakstīti atļaujā; kā arī
                                                   
                                                
                                                      (vi)
                                                   
                                                   
                                                      emisiju robežvērtības, kas jāievēro konkrētai iekārtai.
                                                   
                                                
                                    
                        
            
                  6. panta 6. punkts
               
               
                  
                              13.
                           
                           
                              Sadedzināšanas iekārtām:
                              
                                          (a)
                                       
                                       
                                          cik daudz “esošo” iekārtu reģenerē siltumu, kas saražots sadedzināšanas procesā; kā arī
                                       
                                    
                                          (b)
                                       
                                       
                                          cik daudz “jauno” iekārtu reģenerē siltumu, kas saražots sadedzināšanas procesā?
                                       
                                    
                        
                              14.
                           
                           
                              Līdzsadedzināšanas iekārtām:
                              
                                          (a)
                                       
                                       
                                          cik daudz “esošo” iekārtu reģenerē siltumu, kas saražots sadedzināšanas procesā?
                                       
                                    
                                          (b)
                                       
                                       
                                          cik daudz “jauno” iekārtu reģenerē siltumu, kas saražots sadedzināšanas procesā?
                                       
                                    
                        
            
                  7. panta 1. punkts
               
               
                  
                              15.
                           
                           
                              Attiecībā uz sadedzināšanas iekārtām: kādi pasākumi tiek veikti (papildus ziņojumam, kas pieprasīts saskaņā ar 12. panta 2. punktu, ja tādi tiek veikti), lai nodrošinātu, ka iekārtas tiek plānotas, aprīkotas, uzbūvētas un darbinātas tā, lai emisiju robežvērtības (kas noteiktas direktīvas V pielikumā) netiek pārsniegtas?
                           
                        
            
                  7. panta 2. punkts
               
               
                  
                              16.
                           
                           
                              Attiecībā uz līdzsadedzināšanas iekārtām: kādi pasākumi tiek veikti (papildus ziņojumam, kas pieprasīts saskaņā ar 12. panta 2. punktu, ja tādi tiek veikti), lai nodrošinātu, ka iekārtas tiek plānotas, aprīkotas, uzbūvētas un darbinātas tā, lai emisiju robežvērtības (kas noteiktas direktīvas II Pielikumā) netiek pārsniegtas?
                           
                        
                              17.
                           
                           
                              Vai cementa krāsnīm, kas līdzsadedzina atkritumus, atbilstoši II pielikumam, ir atļauti izņēmumi par NOx, SO2, putekļu, vai kopējā organiskā oglekļa satura emisiju robežvērtībām? (Jā/Nē)
                              
                                          (a)
                                       
                                       
                                          ja atbilde ir “jā”, cik daudz izņēmumu ir piešķirts?
                                       
                                    
                                          (b)
                                       
                                       
                                          ja šāda informācija ir pieejama, lūdzu, aprakstiet pamatojumu katram izņēmuma piešķiršanas gadījumam, ietverot:
                                          
                                                      (i)
                                                   
                                                   
                                                      iekārtas jaudu;
                                                   
                                                
                                                      (ii)
                                                   
                                                   
                                                      iekārtas vecumu;
                                                   
                                                
                                                      (iii)
                                                   
                                                   
                                                      līdzsadedzināto atkritumu veidu;
                                                   
                                                
                                                      (iv)
                                                   
                                                   
                                                      ekspluatācijas noteikumus, kas aprakstīti atļaujā; kā arī
                                                   
                                                
                                                      (v)
                                                   
                                                   
                                                      emisiju robežvērtības, kuras jāievēro attiecībā uz katru iekārtu.
                                                   
                                                
                                    
                        
            
                  7. panta 2. un 4. punkts
               
               
                  
                              18.
                           
                           
                              Uz cik daudzām līdzsadedzināšanas iekārtām attiecas emisiju robežvērtības, kas sniegtas direktīvas V pielikumā (t.i., kur tiek veikta neapstrādātu sadzīves atkritumu līdzsadedzināšana vai vairāk kā 40 % ražotā siltuma rodas no bīstamo atkritumu sadedzināšanas)?
                           
                        
            
                  7. panta 5. punkts
               
               
                  
                              19.
                           
                           
                              Vai izmešiem gaisā no sadedzināšanas un līdzsadedzināšanas iekārtām ir noteiktas atbilstošas robežvērtības papildus tām, kas dotas II un V pielikumā? (Jā/Nē)
                              Ja “jā” un, ja šāda informācija ir pieejama, lūdzu, norādiet:
                              
                                          (a)
                                       
                                       
                                          lekārtas, uz kurām tas attiecas (t.i., sadedzināšanas vai līdzsadedzināšanas);
                                       
                                    
                                          (b)
                                       
                                       
                                          vai šīs iekārtas ir “jaunas” vai “esošas”;
                                       
                                    
                                          (c)
                                       
                                       
                                          uz kādiem piesārņotājiem tie attiecas;
                                       
                                    
                                          (d)
                                       
                                       
                                          kāpēc tās piemēro;
                                       
                                    
                                          (e)
                                       
                                       
                                          robežlielumi;
                                       
                                    
                                          (f)
                                       
                                       
                                          vai tos uzrauga pastāvīgi vai nepastāvīgi;
                                       
                                    
                        
            
                  8. panta 2., 3., 4. un 5. punkts
               
               
                  
                              20.
                           
                           
                              Kā nosaka emisiju robežvērtības attiecībā uz notekūdeņu novadīšanu no sadedzināšanas gāzu attīrīšanas iekārtām ūdens vidē?
                           
                        
            
                  8. panta 6. punkta a) apakšpunkts
               
               
                  
                              21.
                           
                           
                              Kādi ir noteikumi atļauju izsniegšanas procesā, lai kontrolētu šo vielu emisijas, kas uzskaitītas IV pielikumā?
                           
                        
            
                  8. panta 6. punkta b) apakšpunkts
               
               
                  
                              22.
                           
                           
                              Kādi ekspluatācijas kontroles parametri ir noteikti atļaujā attiecībā uz notekūdeņu novadīšanu?
                           
                        
            
                  8. panta 7. punkts
               
               
                  
                              23.
                           
                           
                              Kādi noteikumi ir izstrādāti, lai nodrošinātu augsnes, virszemes ūdeņu vai gruntsūdeņu aizsardzību saskaņā ar 8. panta 7. punktu?
                           
                        
                              24.
                           
                           
                              Kādus kritērijus izmanto, lai nodrošinātu, ka uzkrāšanas kapacitāte ir adekvāta ūdeņiem, kas jāpārbauda un jāapstrādā pirms novadīšanas, ja nepieciešams?
                           
                        
            
                  8. panta 8. punkts
               
               
                  
                              25.
                           
                           
                              Ja emisiju robežvērtības ir noteiktas attiecībā uz piesārņojošām vielām papildus IV pielikumā minētajām piesārņojošām vielām:
                              
                                          (a)
                                       
                                       
                                          uz kādām iekārtām tās attiecas (t.i., sadedzināšanas vai līdzsadedzināšanas, “jaunām” vai “esošām”);
                                       
                                    
                                          (b)
                                       
                                       
                                          kādām piesārņojošām vielām tās piemēro;
                                       
                                    
                                          (c)
                                       
                                       
                                          kāpēc tās piemēro; un
                                       
                                    
                                          (d)
                                       
                                       
                                          kādas ir robežvērtības;
                                       
                                    
                        
            
                  9. pants
               
               
                  
                              26.
                           
                           
                              Kādi noteikumi kopumā ir izstrādāti, lai samazinātu no sadedzināšanas vai līdzsadedzināšanas iekārtām radušos atliekvielu daudzumu un bīstamību?
                           
                        
            
                  10. panta 1. punkts
               
               
                  
                              27.
                           
                           
                              Attiecībā uz sadedzināšanas procesiem – kādi noteikumi ir izstrādāti, lai uzraudzītu attiecīgus parametrus, nosacījumus un masas koncentrāciju?
                           
                        
                              28.
                           
                           
                              Attiecībā uz līdzsadedzināšanas procesiem – kādi noteikumi ir izstrādāti, lai uzraudzītu attiecīgus parametrus, nosacījumus un masas koncentrāciju?
                           
                        
            
                  11. pants
               
               
                  
                              29.
                           
                           
                              Kādi noteikumi ir izstrādāti atļauju izsniegšanas procesā, lai nodrošinātu atbilstību 11. panta 2. līdz 12. punkta un 17. punkta noteikumiem attiecībā uz gaisu un 9. punkta un 14. līdz 17. punkta noteikumiem attiecībā uz ūdeni?
                           
                        
            
                  11. panta 11. punkts
               
               
                  
                              30.
                           
                           
                              Lūdzu aprakstiet kādas oficiālas vadlīnijas ir izstrādātas attiecībā uz informāciju par apstiprināto diennakts vidējo emisiju daudzumu?
                           
                        
            
                  11. panta 17. punkts
               
               
                  
                              31.
                           
                           
                              Kādas ir procedūras, lai informētu kompetento iestādi gadījumā, ja emisiju robežvērtības tiek pārsniegtas?
                           
                        
            
                  12. panta 1. punkts
               
               
                  
                              32.
                           
                           
                              Kādi pasākumi veikti, lai nodrošinātu sabiedrības dalību atļauju izsniegšanas procesā?
                           
                        
            
                  12. panta 1. un 2. punkts
               
               
                  
                              33.
                           
                           
                              Attiecībā uz informācijas pieejamību atļauju izsniegšanas procesā:
                              
                                          (a)
                                       
                                       
                                          vai ir kāda ar vides aspektiem saistīta informācija, kas nav pieejama sabiedrībai, attiecībā uz piemērošanu, lēmumu pieņemšanas procesu un tam sekojošo atļaujas izsniegšanu?
                                       
                                    
                                          (b)
                                       
                                       
                                          ja šāda informācija ir pieejama, lūdzu, norādiet:
                                          
                                                      —
                                                   
                                                   
                                                      vai šī informācija ir pieejama bez maksas (jā/nē); un ja atbilde ir “nē”,
                                                   
                                                
                                                      —
                                                   
                                                   
                                                      norādiet noteikto maksu un to, kādos apstākļos šo maksu piemēro.
                                                   
                                                
                                    
                        
            
                  12. panta 2. punkts
               
               
                  
                              34.
                           
                           
                              Attiecībā uz sadedzināšanas iekārtu ar nominālo jaudu divas tonnas vai vairāk stundā – kādi noteikumi ir izstrādāti, lai pieprasītu operatoram iesniegt kompetentajai iestādei gada pārskatu par iekārtas funkcionēšanu un uzraudzīšanu?
                           
                        
                              35.
                           
                           
                              Attiecībā uz līdzsadedzināšanas iekārtu ar nominālo jaudu divas tonnas vai vairāk stundā – kādi noteikumi ir izstrādāti, lai pieprasītu operatoram iesniegt kompetentajai iestādei gada pārskatu par iekārtas darbību un uzraudzīšanu?
                           
                        
                              36.
                           
                           
                              Ja tiek sniegts gada pārskats:
                              
                                          (a)
                                       
                                       
                                          kāda informācija tajā ir sniegta?
                                       
                                    
                                          (b)
                                       
                                       
                                          cik daudz privātu personu/sabiedrības locekļu skata šo ziņojumu?
                                       
                                    
                        
                              37.
                           
                           
                              Attiecībā uz sadedzināšanas vai līdzsadedzināšanas iekārtām ar nominālo jaudu mazāk kā divas tonnas stundā – kā par šādām iekārtām informē sabiedrību?
                           
                        
            
                  13. panta 1. punkts
               
               
                  
                              38.
                           
                           
                              Kādi noteikumi iekļauti atļaujā, lai kontrolētu sadedzināšanas vai līdzsadedzināšanas iekārtas ekspluatāciju ārkārtas apstākļos (t.i., attīrīšanas ierīču vai uzraudzības iekārtu dīkstāvju, darbības traucējumu vai bojājumu dēļ)?
                           
                        
                              39.
                           
                           
                              Attiecībā uz sadedzināšanas un līdzsadedzināšanas procesiem – kāds ir maksimāli pieļaujamais ekspluatācijas laiks ārkārtas apstākļos (t.i., pirms iekārtu darbība ir jāpārtrauc)?
                           
                        
            
                  16. pants
               
               
                  
                              40.
                           
                           
                              Kāda informācija ir jūsu rīcībā, lai ierosinātu, ka direktīvā jāizdara grozījumi attiecībā uz 10., 11. un 13. pantu, un I un III pielikumu.